Vrou sterf toe motor in voetgangers inploeg | Maroela Media
'n Vrou is dood en drie mense is ernstig beseer toe die bestuurder van 'n motor in 'n groep voetgangers ingeploeg het op die R102 in Tongaat, noord van Durban.
Chris Botha, woordvoerder van Netcare 911, het gesê met paramedici se aankoms op die toneel is daar gevind dat drie voetgangers deur die motor raakgery is. Die motor het in 'n veld langs die pad tot stilstand gekom. Een van die voetgangers, 'n vrou, is op die toneel dood verklaar.
Volgens Botha is die bestuurder van die motor en die ander twee voetgangers ernstig beseer in die ongeluk. Hulle is op die toneel behandel voordat hulle na 'n nabygeleë hospitaal geneem is vir verdere behandeling.
Durban KwaZulu-Natal Tongaat
Ek is nou nie lelik nie, maar ek wonder nou net oor daardie "L" op die agterruit Hier by ons is baie sulke (splinternuwe) karre en as jy nader kom kan jy sien – hierdie bestuurder leer hom/haarself. Geen passasier nie. Lyk vir my dat bogenoemde geval iets soortgelyks was.